Document ID: 32001R1413

Κανονισμός (ΕΚ) αριθ. 1413/2001 της Επιτροπής
της 12ης Ιουλίου 2001
για έκτη τροποποίηση του κανονισμού (ΕΚ) αριθ. 785/95 για λεπτομέρειες εφαρμογής του κανονισμού (ΕΚ) αριθ. 603/95 του Συμβουλίου σχετικά με την κοινή οργάνωση αγοράς στον τομέα των αποξηραμένων ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 603/95 του Συμβουλίου, της 21ης Φεβρουαρίου 1995, σχετικά με την κοινή οργάνωση αγοράς στον τομέα των αποξηραμένων ζωοτροφών(1), όπως τροποποιήθηκε τελευταία από τον κανονισμό (ΕΚ) αριθ. 1347/95(2), και ιδίως το άρθρο 18,
Εκτιμώντας τα ακόλουθα:
(1) Ο κανονισμός (ΕΚ) αριθ. 785/95 της Επιτροπής, της 6ης Απριλίου 1995, για λεπτομέρειες εφαρμογής του κανονισμού (ΕΚ) αριθ. 603/95 του Συμβουλίου, σχετικά με την κοινή οργάνωση αγοράς στον τομέα των αποξηραμένων ζωοτροφών(3), όπως τροποποιήθηκε τελευταία από τον κανονισμό (ΕΚ) αριθ. 676/1999(4), προβλέπει στο άρθρο 2 παράγραφος 1 στοιχείο α) τρίτη περίπτωση ότι θεωρούνται ως "αποξηραμένες ζωοτροφές", τα σιτηρά, η συγκομιδή των οποίων έγινε όταν ήταν άγουρα, ολόκληρα φυτά, άγουροι σπόροι, που αναφέρονται στο παράρτημα Ι σημείο Ι του κανονισμού (ΕΟΚ) αριθ. 1765/92 του Συμβουλίου(5), τα οποία έχουν καλλιεργηθεί σε εκτάσεις που δεν έχουν δηλωθεί στην αίτηση "για ενίσχυση στην έκταση" με σκοπό να τύχουν της ενίσχυσης για τις αροτραίες καλλιέργειες που προβλέπεται στον ίδιο κανονισμό, και αυτό για να αποφευχθεί η πληρωμή διπλής ενίσχυσης για δεδομένο αγροτεμάχιο.
(2) Ο προαναφερθείς κανονισμός (ΕΟΚ) αριθ. 1765/92 καταργήθηκε και αντικαταστάθηκε από τον κανονισμό (ΕΚ) αριθ. 1251/1999 του Συμβουλίου(6).
(3) Πρέπει, συνεπώς, να τροποποιηθεί ο κανονισμός (ΕΚ) αριθ. 785/95.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης των αποξηραμένων ζωοτροφών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 2 παράγραφος 1 στοιχείο α) του κανονισμού (ΕΚ) αριθ. 785/95, το κείμενο της τρίτης περίπτωσης αντικαθίσταται από το ακόλουθο κείμενο: "- τα σιτηρά των οποίων η συγκομιδή έγινε όταν ήταν άγουρα, ολόκληρα φυτά, άγουροι σπόροι, που αναφέρονται στο παράρτημα Ι σημείο Ι του κανονισμού (ΕΚ) αριθ. 1251/1999 του Συμβουλίου(7), τα οποία έχουν καλλιεργηθεί σε εκτάσεις που δεν έχουν δηλωθεί στην αίτηση 'για ενίσχυση στην έκταση' με σκοπό να τύχουν της ενίσχυσης για τις αροτραίες καλλιέργειες που προβλέπεται στον ίδιο κανονισμό,".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ερωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Ιουλίου 2001.

Labels: 17
5
6